b'\n_START_ARTICLE_\nValer Toma\n_START_PARAGRAPH_\nValer Toma (f\xc3\xb8dt 26. november 1957 i Padina, Rum\xc3\xa6nien) er en rum\xc3\xa6nsk tidligere roer og olympisk guldvinder._NEWLINE_Toma vandt (sammen med Petru Iosub) guld i toer uden styrmand ved OL 1984 i Los Angeles. Rum\xc3\xa6nerne sikrede sig guldet efter en finale, hvor spanierne Fernando Climent og Luis Mar\xc3\xada Las\xc3\xbartegui fik s\xc3\xb8lv, mens Hans Magnus Grepperud og Sverre L\xc3\xb8ken fra Norge tog bronzemedaljerne. Han deltog ogs\xc3\xa5 ved OL 1980 i Moskva._NEWLINE_Toma vandt desuden \xc3\xa9n VM-medalje, en bronzemedalje i firer uden styrmand ved VM 1982 i Luzern.'